CELEX: 22012D1018(01)
Language: da
Date: 2012-10-03 00:00:00
Title: Associeringsrådet EU-Jordans henstilling af 3. oktober 2012 om gennemførelsen af ENP-handlingsplanen EU-Jordan

18.10.2012   
            
            
               DA
            
            
               Den Europæiske Unions Tidende
            
            
               L 287/13
            
         ASSOCIERINGSRÅDET EU-JORDANS HENSTILLING
   af 3. oktober 2012
   om gennemførelsen af ENP-handlingsplanen EU-Jordan
   ASSOCIERINGSRÅDET EU-JORDAN HAR —
   under henvisning til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side (1) (»aftalen«), særlig artikel 91, og
   ud fra følgende betragtninger:
   
               (1)
            
            
               Artikel 91 i aftalen giver Associeringsrådet EU-Jordan beføjelse til at fremsætte passende henstillinger med henblik på virkeliggørelse af aftalens mål.
            
         
               (2)
            
            
               Artikel 101 i aftalen fastsætter, at parterne i aftalen skal træffe alle fornødne almindelige eller særlige foranstaltninger til at opfylde deres forpligtelser i henhold til aftalen, og at de skal drage omsorg for, at de i aftalen fastsatte mål virkeliggøres.
            
         
               (3)
            
            
               Parterne i aftalen er blevet enige om teksten til den europæiske naboskabspolitik-handlingsplan EU-Jordan (»ENP-handlingsplanen«).
            
         
               (4)
            
            
               ENP-handlingsplanen skal underbygge gennemførelsen af aftalen via parternes udarbejdelse og vedtagelse af konkrete tiltag, som vil være retningsgivende for gennemførelsen.
            
         
               (5)
            
            
               ENP-handlingsplanen har to formål, nemlig at opstille konkrete tiltag for parterne til opfyldelse af deres forpligtelser i henhold til aftalen og at udstikke de bredere rammer for en yderligere styrkelse af forbindelserne mellem EU og Jordan for at skabe en betydelig grad af økonomisk integration og et udvidet politisk samarbejde i overensstemmelse med de generelle mål for aftalen —
            
         VEDTAGET DENNE HENSTILLING:
   Eneste artikel
   Associeringsrådet henstiller, at parterne gennemfører ENP-handlingsplanen (2), i det omfang dette bidrager til at virkeliggøre målene for aftalen.
   
      Udfærdiget i Bruxelles, den 3. oktober 2012.
      
         
            På vegne af Associeringsrådet EU-Jordan
         
         C. ASHTON
         
            Formand
         
      
   
   
      (1)  EFT L 129 af 15.5.2002, s. 3.
   
      (2)  Jf. dokument 3302/12 på: http://register.consilium.europa.eu